דירק בוגרד

דירק בוגרד (באנגלית: Dirk Bogarde; 28 במרץ 1921 - 8 במאי 1999) היה שחקן קולנוע וסופר בריטי. שיחק בלמעלה מ-70 סרטים בסוגות שונות: קומדיה, מתח, מלחמה ודרמה.

קורות חיים
בוגרד נולד בווסט המפסטד שלונדון. הוא היה השני מבין שני בניהם של אולריק ואן דן בוגרד (1972-1892), עורך אמנותי של העיתון "טיימס", ממוצא פלמי, יליד פרי באר, ברמינגהאם, ושל מרגרט ניבן (1980-1898), שחקנית לשעבר, בת למשפחה סקוטית מגלאזגו. בוגרד למד במכללת צ'לסי לאמנות והחל להופיע בתיאטרון. שיחק לראשונה בקולנוע ב-1939 בתפקיד קטן בסרט  שלא צוין ב"קרדיט". הקריירה שלו נקטעה בתחילתה בגלל פרוץ המלחמה ב-1939.
במלחמת העולם השנייה שירת בוגרד בצבא הבריטי כקצין מודיעין מפענח תצלומי אוויר, היה בין החיילים הראשונים שנכנסו למחנה ברגן-בלזן והזדעזע ממה שחווה שם.

קריירה
לאחר המלחמה החל להופיע בסרטים אבל פרסומו הגיע דווקא מקומדיה מוצלחת שנקראה בישראל "רופא לעת צרה" ("Doctor in the House") כרופא מתמחה בבית חולים לצידו של קנת מור (1954). הצלחת הסרט הולידה שני סרטים נוספים בסדרה זו:"רופא בלב ים" ("Doctor at Sea") עם בריז'יט ברדו (1955), "רופא בגדול" ("Doctor at Large") (1957) ו"רופא במצוקה" ("Doctor in Distress") 1963.

ב-1954 שיחק בסרט "הנמר הישן" של הבמאי ג'וזף לוסי שהיה אז ברשימה השחורה של הוליווד. הוא שיתף פעולה עם לוסי גם בסרטים: "המשרת" ("The Servant") (1963), "למען יידעו" ("King and Country") (1964), "מודסטי בלז" ("Modesty Blaise") (1966) ו"התאונה" ("Accident") (1967).

ב-1961 שיחק במותחן "קורבן" ("Victim") בתור עורך דין הומוסקסואל הנסחט בגלל נטייתו המינית. זו הייתה העזה מצדו בתקופה שההומוסקסואלית הייתה אסורה בבריטניה. בוגרד עצמו לא נישא מעולם והיה הומוסקסואל בארון. הוא ניהל רומן במשך שנים רבות עם מנהלו האישי, השחקן אנתוני פורווד שהיה בעלה של השחקנית גליניס ג'ונס אך מעולם לא הצהיר רשמית על נטייתו המינית.

ב-1965 שיחק בוגרד בסרט "דרלינג" בבימוי של ג'ון שלזינגר ביחד עם ג'ולי כריסטי שזכתה אז בפרס אוסקר לשחקנית הטובה ביותר.

תפקיד בולט שלו היה בסרט "מוות בוונציה", בבימויו של לוקינו ויסקונטי (1971). בסרט גילם בוגרד את גוסטב פון אשנבך, סופר מצליח ומפורסם ברחבי אירופה, שמנהל אורח חיים קפדני ונזירי, שמחליט לצאת מעירו מינכן כדי לטייל בוונציה, שבה הוא מתאהב בנער יפהפה בשם טאדז'ו אותו מגלם ביורן אנדרסן.

ב-1974 שיחק בתפקיד ראשי בסרטה השערורייתי של הבמאית ליליאנה קוואני, "שוער הלילה". הוא גילם קצין נאצי בעברו, הנפגש שנית אחרי למעלה מעשור, עם ניצולת שואה (שרלוט רמפלינג), עמה היו לו יחסים סאדומזוכיסטיים בזמן המלחמה.

ב-1977 השתתף בסרט המלחמה "גשר אחד רחוק מדי" ("A Bridge Too Far").

בוגרד כתב גם מספר אוטוביוגרפיות וזיכרונות, וכן שישה רומנים.

ב-1996 עבר אנגיופלסטיה בעורקים הכליליים, שאחריה לקה באירוע מוחי קשה שהותיר אותו משותק בחצי הגוף הימני ופגע בכושר הדיבור שלו. למרות זאת הספיק לסיים את האוטוביוגרפיה שלו כולל תקופת מחלתו. הוא מת מהתקף לב בביתו בלונדון.

פרסים ואותות
בוגרד היה מועמד חמש פעמים לפרס בפט"א לקולנוע בקטגוריית השחקן הטוב ביותר, וזכה פעמיים: ב"המשרת" (1963) וב"דרלינג" (1965)

ב-1990 הוענקה לו דרגת מפקד במסדר האמנויות והספרות בצרפת. ב-1992 הוענק לו תואר אבירות בבריטניה.

פילמוגרפיה
 שנה שם שם באנגלית תפקיד הערות 1939 Come On George! ניצב ללא קרדיט 1947 Dancing with Crime שוטר ללא קרדיט1948 אסתר ווטרס Esther Waters ויליאם לץ' קוורטט Quartet ג'ורג' בלנד בחלק "The Alien Corn"1949 Once a Jolly Swagman ביל פוקס Dear Mr. Prohack צ'ארלס פרוהק Boys in Brown אלפי רולינס1950 המנורה הכחולה The Blue Lamp טום ריילי So Long at the Fair ג'ורג' האת'וויי The Woman in Question ר.ו. (בוב) בייקר 1951 Blackmailed סטיבן מונדי1952 Hunted כריס לויד Penny Princess טוני קרייג The Gentle Gunman מאט סאליבן1953 Appointment in London מפקד כנף Desperate Moment סימון ואן הלדר1954 They Who Dare לוטננט דייוויד גרהאם רופא לעת צרה Doctor in the House ד"ר סיימון ספארו הנמר הישן The Sleeping Tiger פרנק קלמונס סרטו הראשון עם ג'וזף לוסי For Better, for Worse טוני האוורד The Sea Shall Not Have Them סמל מק'קיי1955 סימבה Simba אלן האוורד רופא בלב ים Doctor at Sea ד"ר סיימון ספארו הטל צל אפל Cast a Dark Shadow אדוארד "טדי" באר 1956 הגנן הספרדי The Spanish Gardener חוסה1957 Ill Met by Moonlight מייג'ור פטריק לי פרמור רופא בגדול Doctor at Large ד"ר סיימון ספארו Campbell's Kingdom ברוס קמפבל1958 בין שתי ערים A Tale of Two Cities סידני קרטון The Wind Cannot Read לוטננט מייקל קווין The Doctor's Dilemma לואיס דובדט 1959 Libel סר מארק סבסטיאן לודון1960 המלאך לבש אדום The Angel Wore Red ארטורו קאררה שיר ללא קץ Song Without End פרנץ ליסט מועמדות לפרס גלובוס הזהב לשחקן הטוב ביותר1961 The Singer Not the Song אנאקלטו קורבן Victim מלוויל פאר מועמדות לפרס באפט"א לשחקן בתפקיד ראשי1962 H.M.S. Defiant סקוט פאדג'ט We Joined the Navy ד"ר סיימון ספארו הופעת קמע הסיסמה היא אומץ The Password Is Courage צ'ארלס קווארד1963 The Mind Benders ד"ר הנרי לונגמן I Could Go On Singing דייוויד דון רופא במצוקה Doctor in Distress ד"ר סיימון ספארו המשרת The Servant יו בארט פרס באפט"א לשחקן הטוב ביותר בתפקיד ראשי1964 Hot Enough for June ניקולס ויסלר למען יידעו King & Country קפטן הרגריבס The High Bright Sun מייג'ור מגווייר 1965 דרלינג Darling רוברט גולד פרס באפט"א לקולנוע לשחקן הטוב ביותר1966 מודסטי בלז Modesty Blaise גבריאל Blithe Spirit צ'ארלס קונדומיין1967 התאונה Accident סטיבן מועמדות לפרס באפט"א לשחקן הטוב ביותר Our Mother's House צ'ארלי הוק1968 סבסטיאן Sebastian סבסטיאן יום הדין The Fixer ביביקוב1969 הו! איזו מלחמה נחמדה Oh! What a Lovely War סטיבן ז'סטין Justine Pursewarden הארורים The Damned פרדריק ברוקמן 1970 Upon This Rock הנסיך צ'ארלי היפה 1971 מוות בוונציה Death in Venice גוסטאב פון אשנבאך 1973 Night Flight from Moscow פיליפ בויל 1974 שוער הלילה The Night Porter מקסימיליאן תיאו אלדורפר 1975 Permission to Kill אלן קרטיס1977 פרובידנס Providence קלוד לנגהם גשר אחד רחוק מדי A Bridge Too Far לוטננט גנרל פרדריק בראונינג 1978 יאוש Despair הרמן הרמן 1981 סיפורה של פטרישה ניל The Patricia Neal Story רואלד דאל 1986 May We Borrow Your Husband? ויליאם האריס 1988 The Vision ג'יימס מרינר 1990 נוסטלגיה לאבא Daddy Nostalgia דדי

קישורים חיצוניים









קטגוריה:שחקני קולנוע וטלוויזיה אנגלים
קטגוריה:סופרים בריטים
קטגוריה:אנגלים ממוצא סקוטי
קטגוריה:אבירים בריטים
קטגוריה:בריטים שנולדו ב-1921
קטגוריה:בריטים שנפטרו ב-1999
קטגוריה:אנשי צבא להט"בים